***** ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιανουαρίου 1988 για τη βελτίωση της αποτελεσματικότητας των γεωργικών διαρθρώσεων στην Ιταλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ιταλική γλώσσα είναι το μόνο αυθεντικό) (88/158/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25, Εκτιμώντας: ότι η ιταλική κυβέρνηση ανακοίνωσε σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85: - το υπουργικό διάταγμα αριθ. 96 της 3ης Μαρτίου 1987 για την κατανομή μεταξύ των περιοχών και των αυτόνομων επαρχιών του Trento και του Bolzano μιας πίστωσης 105 δισεκατομμυρίων ιταλικών λιρών που προορίζεται, σύμφωνα με την απόφαση του CIPE της 17ης Δεκεμβρίου 1986, για την εισαγωγή καινοτομιών, για την ανάπτυξη του εκμηχανισμού της γεωργίας και για την αντικατάσταση μηχανημάτων, - την υπουργική εγκύκλιο αριθ. 184 της 2ας Μαΐου 1987 για την εφαρμογή του νόμου αριθ. 454 της 2ας Ιουνίου 1961 (άρθρο 34) και του νομοθετικού διατάγματος αριθ. 377 της 13ης Αυγούστου 1975 (άρθρο 7)· ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σύμφωνα με τις διατάξεις που αναφέρονται στον ανωτέρω κανονισμό και λαμβανομένων υπόψη των στόχων του κανονισμού καθώς και της απαραίτητης σχέσης μεταξύ των διαφόρων μέτρων, εξακολουθούν να πληρούνται οι όροι της χρηματοδοτικής συμμετοχής της Κοινότητας στα μέτρα που ελήφθησαν στην Ιταλία κατ' εφαρμογή του κανονισμού (ΕΟΚ) αριθ. 797/85· ότι τα μέτρα που προβλέπονται από το υπουργικό διάταγμα αριθ. 96 της 3ης Μαρτίου 1987 αφορούν μόνο τις ενισχύσεις που υπόκεινται στους όρους του άρθρου 8 παράγραφος 2 του κανονισμού (ΕΟΚ) αριθ. 797/85· ότι οι διατάξεις της υπουργικής εγκυκλίου αριθ. 184 της 2ας Μαρτίου 1987 αφορούν τις γενικές λεπτομέρειες εφαρμογής του κανονισμού (ΕΟΚ) αριθ. 797/85, ιδίως όσον αφορά τα ποσοστά ενίσχυσης προς εφαρμογή στο πλαίσιο της γεωργικής πίστωσης· ότι, εφόσον οι διατάξεις αυτές ανταποκρίνονται στους όρους και στους στόχους του κανονισμού (ΕΟΚ) αριθ. 797/85, τα μέτρα που ελήφθησαν από τις περιοχές και που αποτέλεσαν αντικείμενο μιας απόφασης της Επιτροπής δυνάμει του άρθρου 25 του κανονισμού εξακολουθούν να πληρούν τους όρους για μια χρηματοδοτική συμμετοχή της Κοινότητας· ότι ζητήθηκε η γνώμη της επιτροπής του ΕΓΤΠΕ για τα χρηματοδοτικά θέματα· ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα μέτρα που ελήφθησαν από τις περιοχές της Ιταλίας ενόψει της εφαρμογής του κανονισμού (ΕΟΚ) αριθ. 797/85 και που αποτέλεσαν αντικείμενο ευνοϊκής απόφασης δυνάμει του άρθρου 25 του κανονισμού αυτού εξακολουθούν, λαμβανομένων υπόψη του διατάγματος του υπουργού γεωργίας αριθ. 96 της 3ης Μαρτίου 1987 και της εγκυκλίου του υπουργού γεωργίας αριθ. 184 της 2ας Μαΐου 1987, να πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού. Άρθρο 2 Η παρούσα απόφαση απευθύνεται στην Ιταλική Δημοκρατία. Βρυξέλλες, 26 Ιανουαρίου 1988.

[Source: multi_eurlex | Tokens: 2986]